ຜູ້ຊາຍຄົນນຶ່ງ ຖືກຕັດສິນ ຈຳຄຸກ 17 ປີ ຍ້ອນວາງແຜນ ກໍ່ການຮ້າຍ
ຜູ້ຊາຍຄົນນຶ່ງ ໃນລັດ Massachusetts ຖືກຕັດສິນຈຳຄຸກ 17 ປີ ຍ້ອນວາງແຜນໂຈມຕີ ທຳນຽບຫ້າແຈ ແລະຕຶກລັດຖະສະພາສະຫະລັດ.
ຜູ້ພິພາກສາສານທ່ານນຶ່ງຂອງສະຫະລັດ ໄດ້ຕັດສິນລົງໂທດຈໍາ ຄຸກຜູ້ຊາຍຄົນນຶ່ງ ໃນລັດ Massachusetts ເປັນເວລາ 17 ປີໃນ ຖານວາງແຜນທີ່ຈະສົ່ງເຮືອບິນໃຊ້ເຄື່ອງບັງຄັບຄວບຄຸມ ຕິດລະ ເບີດແລ້ວບິນເຂົ້າໂຈມຕີ ທໍານຽບຫ້າແຈ ແລະຕຶກລັດຖະສະພາ ສະຫະລັດ ທ້າວ Rezwan Ferdaus ອ່ານຄໍາໃຫ້ການຂອງລາວຕໍ່ສານທີ່ ນະຄອນ Boston ໃນວັນພະຫັດວານນີ້ ທ້າວ Ferdaus ບໍ່ໄດ້ ຂໍຂະມາໂທດກ່ຽວກັບການກະທຳຂອງລາວແຕ່ໄດ້ກ່າວວ່າ ລາວ ຍິນດີຮັບເອົາຊະຕາກໍາຂອງລາວ ແລະພວມລໍຖ້າ ອະນາຄົດອັນ ແຈ່ມໃສກວ່າເກົ່າ ເຈົ້າໜ້າທີ່ຂອງລັດຖະບານກາງ ໄດ້ຈັບທ້າວ Ferdaus ປີກາຍ ນີ້ ຫລັງຈາກລາວ ໄດ້ເປີດເຜີຍແຜນຂອງລາວໃຫ້ແກ່ພວກນັກສືບທີ່ປອມຕົວເປັນສະມາ ຊິກຂອງກຸ່ມກໍ່ການຮ້າຍ al-Qaida ຄະນະໄອຍະການກ່າວວ່າ ທ້າວ Ferdaus ຕ້ອງການຢາກຈະເຮັດສົງຄາມສັກສິດທາງ ສາສໜາ ຕ້ານສະຫະລັດ